रतन टाटा विश्व प्रसिद्ध उद्योगपति हैं। जिनका कई सेक्टर्स में काम फैला हुआ है चाहे टेलिकॉम इंडस्ट्री हो, सॉफ्टवेयर इंडस्ट्री हो, फैशन या फिर ग्रॉसरीज़ हों। टाटा ग्रुप ने लगभग हर क्षेत्र को अपनी सेवाएं दी हैं और जनता का भरोसा पाया है। रतन टाटा जो कुछ भी बिजनेस करते हैं उसे करने का उनका अपना एक अलग अंदाज होता है। वे बाकी उद्योगपतियों से अलग एक नए तरीके से काम करने में यकीन रखते हैं। पिछले दो सालों में रतन टाटा ने 25 वेंचर्स पर इनवेस्ट किया है। इससे पता चलता है कि रतन टाटा नई प्रतिभाओं को प्रोत्साहित कर रहे हैं। यह सभी वे स्टार्टअप्स हैं जो नए आइडियाज पर काम कर रही हैं। यदि इन स्टार्टअप्स को रतन टाटा की ओर से मार्गदर्शन मिल रहा है तो यह उस स्टार्टअप के भविष्य के लिए कितना फायदेमंद है यह आप जानते ही हैं।